یوفا شامپیونلار لیگینده 1/8 فینال مرحله‌سی‌نین جاواب اویون‌لارینا ایستارت وئریلیب.
ایلک اویون گونونده ایکی گؤروش باش توتوب.
اساس دقت‌لر پاریسه یؤنلیب. بورادا فرانسا نهنگی پاری سن ژرمن تورنیرین سون غالیبی "رئال"لا (ایسپانیا) اوز-اوزه گلیب. مادرید-ده کئچیریلن ایلک گؤروشده 1:3 حسابی ایله اودوزان فرانسیزلارین مرحله آدلاماق شانس‌لاری ائله ده یوکسک قیمتلندیریلمیردی. گؤزلنیلدیگی کیمی، پاری سن ژرمن سورپریزه ایمضا آتا بیلمه‌ییب. عکسینه، سفرده ده غلبه قازانان مادریدلی‌لر 1/4 فینالا یوکسلیب‌لر.
گونون دیگر موسابیقه سینده اینگیلتره‌نین "لیورپول" و پرتغال-ین "پورتو" کلوب‌لاری آراسیندا کئچیریلیب. سفرده کئچیریلن ایلک اویوندا 5 جاواب‌سیز گل ایله غالیب گلن "قیرمیزی‌لار"ِین نؤوبتی مرحله‌یه وثیقه‌نی الدن وئرمه‌سی ایناندیریجی گؤرونموردو. دوزدو، جاواب گؤروشونده اینگیلیس‌لر گل وورا بیلمه‌ییب‌لر. اما گل سوز هئچ-هئچه "لیورپول"ون مرحله آدلاماسینا مانع اولماییب.
یوفا شامپیونلار لیگی
1/8 فینالین جاواب اویون‌لاری
6  مارس
پاری سن ژرمن – "رئال" 1:2 (ایلک اویون 3:1)
"لیورپول" – "پورتو" 0:0 (ایلک اویون 0:5)
